KĀ MĀCĪT PELDĒT 2026 
APMĀCĪBU DIENAS PROGRAMMA, 1. LĪMENIS
1. Diena
8:30		Reģistrācija
9:00	Teorētiskā nodarbība. Iepazīšanās ar “Skola2030” veidotajiem mācību un metodiskiem materiāliem moduļa Peldēšana apguvei, informācija par peldētprasmi kā dzīvību saglabājošu un veselību veicinošu prasmi, tās ietekme uz ķermeņa vispārējo attīstību un specifisku iemaņu apgūšanu, nonākot dzīvībai bīstamās situācijās ūdenī.
Ūdens kompetences un peldētprasmes kā dzīvību saglabājošas prasmes apguves nepieciešamība. Slīkušo skaita negatīvā statistika, tās mazināšanas mehānismi Latvijā un pasaulē. Ķermeņa fiziskās īpašības ūdenī, mīti un patiesība par cilvēka spējām ūdenī.
Sagatavošanās nozīme pirms peldēšanas nodarbībām. Desmit (10) svarīgākie jautājumi, kas jārisina un jāskaidro skolēniem, vecākiem, lai peldētapmācība tiktu īstenota saskaņā ar peldēšanas nodarbības plānu.
Praktiski ieteikumi peldēšanas nodarbību vadīšanā un nodarbības plāna veidošanas pamatprincipi.
11:00	Praktiskā nodarbība peldbaseinā. Peldētprasmju apgūšanas metodika atbilstoši savām spējām un veselībai (zināšanu atkārtošana par peldēšanas mācīšanas metodiku un veselību nostiprinoša fiziskā sagatavošana ūdenī). Peldētprasmes kā dzīvību saglabājošas prasmes stiprināšana. Praktisku piemēru pildīšana dažādās grūtības pakāpēs.
Peldētprasmju mācīšanās un mācīšana (vingrinājumi peldspējai un elpošanai, pārvietošanās ūdenī, lēcieni). Kompleksa snieguma mērīšana (kā iespējams izmērīt peldēšanas kompetenci, sasniedzamo rezultātu kritēriji).
12:15	Pusdienu pauze
13:00	Teorētiskā nodarbība. Praktiski ieteikumi peldēšanas nodarbību vadīšanā un nodarbības plāna veidošanas pamatprincipi. Plānu izstrāde grupā. 
Drošas uzvedības pamatnoteikumi peldbaseinā un pie un atklātā ūdenī. Droša rīcība iespējamās bīstamās situācijās ūdenī.
15:30	Praktiskā nodarbība peldbaseinā. Peldēšanas nodarbību vadīšana grupā. 
Daudzveidīgas fiziskās aktivitātes ūdenī(vindsērfings, sērfings, bodibords, veikbords, kaitbords, hoverbords, skimbords, SUP), ieteikumi bērnu intereses saglabāšanai ūdens kompetences iegūšanai – spēles, rotaļas, nodarbības plāna ieteikumi.
17.30	Dienas noslēgums
2. Diena
9.00	Teorētiskā nodarbība. Pamatprincipi drošai rīcībai uz/pie ūdens, kritiskās domāšanas un problēmrisināšanas prasmju attīstība (izprast problēmas būtību, pieņemt lēmumu par risinājumu izvēli, interpretēšanas, analīzes, novērtēšanas, sintēzes procesi). Izdzīvošanas prasmes ūdenī.
Pirmā palīdzība un rīcība ārkārtas situācijā, prasme novērtēt radušos situāciju, droša rīcība palīdzības sniedzējam un cietušajam, gadījumu atpazīšana, kas izsaucama neatliekamā medicīniskā palīdzība
11.00	Praktiskā nodarbība peldbaseinā. Drošas uzvedības pamatnoteikumi uz ūdens un drošas situācijas baseinā un atklātā ūdenī. Pirmā palīdzība un rīcība ārkārtas situācijā, prasme novērtēt radušos situāciju, droša rīcība palīdzības sniedzējam un cietušajam.
Drošas rīcības prasmju attīstīšana – glābšana no krasta. 
12.30 		Apmācību noslēgums

Svarīgi!
Sertifikāta saņemšanai dalība visās teorētiskajās un praktiskajās nodarbībās peldbaseinā obligāta. 
Peldbaseina apmeklējumam līdzi jāņem: peldbikses/peldkostīms, dušas piederumi, peldbaseina čības, dvielis, peldcepure un peldbrilles, tīras drēbes – garais treniņtērps (bikses, jaka vai džemperis, t-krekls), kas tiks izmantots situācijas izspēlei – iekrišana ūdenī ar drēbēm. 

LEKTORI: 
Pāvels Murāns, peldēšanas treneris, sporta un peldēšanas skolotājs, Latvijas rekordists peldēšanā, 2004. gada Vasaras Olimpisko spēļu dalībnieks.
Toms Jēkabsons,  peldēšanas un burāšanas treneris bērniem un pieaugušajiem, ūdens sporta entuziasts, “Liepājas Olimpiskā centra” baseina un SPA vadītājs. 
Kristaps Vaģelis, peldēšanas treneris un interešu izglītības skolotājs bērniem no 5 gadu vecuma. Atklātā ūdens peldēšanas sacensību “Ciecernieks” organizators.

